ঘাটাইল সরকারি পাইলট উচ্চ বিদ্যালয়  বাংলাদেশের টাঙ্গাইল জেলার একটি শিক্ষা প্রতিষ্ঠান। সহশিক্ষা পদ্ধতিতে শিক্ষা দানকারী এই প্রতিষ্ঠানটিতে ৬ষ্ঠ থেকে ১০ম শ্রেণী পর্যন্ত পাঠদান করা হয়।   অবস্থান  এই বিদ্যালয়টি ঢাকা বিভাগের টাঙ্গাইল জেলার ঘাটাইল উপজেলায় অবস্থিত।  ল্যাবরেটরি  বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।  গ্রন্থাগার  বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।   ইউনিফর্ম  ছেলেদের পোশাক : শার্ট  (সাদা)  প্যান্ট  (নেভী ব্লু) মেয়েদের পোশাক:  স্কার্ট  (সাদা)  কামিজ  (নেভী ব্লু)  পায়জামা  (সাদা)  বেল্ট  (লাল)   ইতিহাস  এই বিদ্যালয়টি ১৯৩৯ সালে ব্রিটিশ সরকার দ্বারা  স্থাপিত হয়েছে। এই সরকারি বিদ্যালয়টির পূর্বের নাম ছিল "ঘাটাইল গণ পাইলট মডেল উচ্চ বিদ্যালয়"। যা ২০১৮ সালে সরকারিকরণ করা হয়। নামকরন হয় "ঘাটাইল সরকারি পাইলট উচ্চ বিদ্যালয়"। এখানে ছাত্র ও ছাত্রী উভয়ই পড়াশোনা করে থাকে।  ভর্তি প্রক্রিয়া  লিখিত এবং মৌখিক পরীক্ষার ভিত্তিতে ৬ষ্ঠ, ৯ম শ্রেণীতে ছাত্র ভর্তি করা হয়ে থাকে। প্রায় ২৫০০ জন শিক্ষার্থী এই বিদ্যালয়ে অধ্যয়ন করে থাকে।   পাঠ্যক্রম  জাতীয় শিক্ষাক্রমের অধীনে বাংলা মাধ্যমে এই শিক্ষা প্রতিষ্ঠানে পাঠদান করা হয়। মাধ্যমিক ও উচ্চ মাধ্যমিক শ্রেণীতে বিজ্ঞান, মানবিক, বাণিজ্য এবং কারিগরি শাখায় শিক্ষার্জনের সুযোগ রয়েছে।   পাঠদান পদ্ধতি  শিক্ষার্থীদেরকে হাতে-কলমে যত্নসহকারে পাঠদান করা হয়। শিক্ষা বছর দুটি পর্বে বিভক্ত। পর্বান্তিক পরীক্ষা ছাড়াও প্রতি পর্বে দু'টি করে শ্রেণী-পরীক্ষা গ্রহণ করা হয়। জুনিয়র বৃত্তি  ও এসএসসি পরীক্ষার জন্য সুপরিকল্পিতভাবে প্রস্ততি গ্রহণে ছাত্রদেরকে সহায়তা করা হয়। প্রতি শ্রেণীর দায়িত্বে একজন 'শ্রেণী শিক্ষক' রয়েছেন। তার মাধ্যমে ছাত্রদের পাঠোন্নতি নিয়মিতভাবে পর্যবেক্ষণ হয়।   সহ পাঠ্যক্রম ব্যবস্থা  এই শিক্ষা প্রতিষ্ঠানের শিক্ষার্থীদেরকে দৈহিক ও মানসিক সুষম উৎকর্ষ সাধনের লক্ষ্যে সহ-পাঠ্যক্রম কর্মসূচির ব্যবস্থা রয়েছে। এখানে আবাসিক ছাত্রদের জন্য প্রাতঃকালীন শরীর-চর্চা ও বৈকালিক খেলাধুলা বাধ্যতামূলক। ফুটবল, ক্রিকেট, ভলিবল, ব্যাডমিন্টন নিয়মিত খেলা হয়। এছাড়া আন্তঃকক্ষ খেলাধুলা ও প্রতিযোগিতার ব্যবস্থা রয়েছে। ছাত্রদের মধ্যে সাংস্কৃতিক চেতনা উজ্জীবিত করার লক্ষ্যে বার্ষিক সাংস্কৃতিক সপ্তাহের আয়োজন করা হয়; এতে হামদ-নাত, ক্বিরাত, বক্তৃতা, বিতর্ক, আবৃতি, অভিনয়, কৌতুক, ছড়াগান, গল্প বলা, নাট্যানুষ্ঠান, সংগীতানুষ্ঠান, চিত্রাংকন ইত্যাদি প্রতিযোগিতার ব্যবস্থা করা হয়। ডাক টিকেট সংগ্রহ, চিত্রাংকন, ছবি তোলা, বাগান করা, মাটির কাজ, সঙ্গীত চর্চা, স্কাউটিং, নাট্যচর্চা, বিজ্ঞান ক্লাব, ব্যাণ্ড শিক্ষা, জুনিয়র ক্যাডেট কোর প্রভৃতিম কার্যক্রমও এর আওতাভুক্ত। শিক্ষার্থীরা জাতীয় ও আন্তর্জাতিক পর্যায়ে বিভিন্ন শিক্ষা সহায়ক কার্যক্রমে অংশগ্রহণ করে থাকে।  বিদ্যালয়ে সহশিক্ষার জন্য বিশেষ ব্যবস্থা  সমূহ :  ১.পাবলিক লাইব্রেরী।  ২.শেখ রাসেল ডিজিটাল ল্যাব।  ৩.স্কাউট ও গার্ল গাইড।  ৪. বিভিন্ন প্রতিযোগিতা।   সততা স্টোর  বিদ্যালয়ের ছাত্র-ছাত্রীদের নৈতিক শিক্ষার দেওয়ার জন্য অভিনব উপায় অবলম্বন করা হয় তার মধ্যে একটি হচ্ছে সততা স্টোর যেখানে ব্যবসায়ী বিহীন বিভিন্ন শিক্ষা সামগ্রী বিক্রয় করা হয় এবং শিক্ষার্থীদের পছন্দক্রমে চিত্রা সামগ্রী করা হয় এবং নিজ দায়িত্বে দাম পরিশোধ করতে হয়, যার মাধ্যমে শিক্ষার্থীদের আত্মসম্মানবোধ জাগ্রত হয়।   তথ্যসূত্র   বিষয়শ্রেণী:টাঙ্গাইল জেলার বিদ্যালয় বিষয়শ্রেণী:ঘাটাইল উপজেলা